
[bookmark: _GoBack]SHPALLJE
 Specialist (Asistent i Drejtorit të Përgjithshëm) , në Agjencinë Për Media dhe Informim-klasa IV-2
 
[bookmark: _Hlk92991767]Në zbatim të Ligjit Nr. 7961, datë 12.07.1995, ''Kodi i Punës i Republikës së Shqipërisë'', ( i ndryshuar), të Vendimit të Këshillit të Ministrave nr. 512, datë 18.9.2021 “Për krijimin, organizimin dhe funksionimin e Agjencisë për Media dhe Informim” dhe të Urdhrit të Kryeministrit, nr. 136, datë 23.11.2021 “Për miratimin e strukturës dhe të organikës së Agjencisë për Media dhe Informim”, ( i ndryshuar), Agjencia për Media dhe Informim, shpall konkurrimin për vend të lirë pune në pozicionin:
 Specialist (Asistent i Drejtorit të Përgjithshëm) , në Agjencinë Për Media dhe Informim-klasa IV-2

Përshkrimi i përgjithshëm i punës:
· Mban kalendarin e punës së drejtorit të Përgjithshëm, përgatit agjendën e takimeve dhe pasqyrën e shkresave hyrëse dhe dalëse te Drejtori i Përgjithshëm; 
· I dorëzon drejtorit të Përgjithshëm korrespondencën që i adresohet atij, si dhe çdo shkresë që përcillet për nënshkrimin e drejtorit të Përgjithshëm. Gjithashtu, vepron për zbatimin e porosive të drejtorit të Përgjithshëm për dërgimin e materialeve për veprime të mëtejshme, sipas rastit, në zyrën e protokollit apo te punonjësit e tjerë të Agjencisë;
· Harton procesverbalet e takimeve të ndryshme dhe mban shënime gjatë mbledhjeve;
· Kujdeset për pritjen dhe përcjelljen e personave në takime me drejtorin e Përgjithshëm;
· Pranon çdo njoftim telefonik që i adresohet drejtorit të Përgjithshëm apo Agjencisë dhe, sipas rastit, bën lidhjen telefonike apo vë në dijeni drejtorin e Përgjithshëm;
· Kryen çdo detyrë tjetër të caktuar nga drejtori i Përgjithshëm
Aplikantët duhet të plotësojnë kërkesat si më poshtë:
- Të zotërojnë diplomë të nivelit "Bachelor";
- Preferohet të kenë eksperiencë të mëparshme pune në sektorë të ngjashëm;
 
Dokumentacioni, mënyra dhe afati i dorëzimit:
 Aplikantët duhet të paraqesin në Agjencinë për Media dhe Informim në adresën: Bulevardi Dëshmorët e Kombit, Pallati i Kongreseve, Tiranë ose në adresën e e-mailit vakance@mia.gov.al, këto dokumente:
· Letër interesi ku specifikohet emërtimi i pozicionit për të cilin aplikojnë;
· CV;
· Fotokopje të diplomës dhe listës së notave;
· Fotokopje të librezës së punës nëse kanë;
· Certifikatë të kualifikimeve nëse kanë;
· Numër kontakti dhe adresë e-maili.
 
Afati përfundimtar për dorëzimin e aplikimeve dhe dokumentacionit të plotë është data  19.07.2024. Mosparaqitja e plotë e dokumenteve brenda kësaj date sjell skualifikim të aplikantit. 
Aplikantët njoftohen individualisht dhe nëpërmjet adresës së e-mailit ose telefonit për verifikimin e plotësimit të kritereve të kërkuara, procesin e ankimimit, datën e provimit me gojë si dhe për informacione të tjera të nevojshme. 

